31. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 35051/1805 της 28 Ιουν./10 Ιουλ. 1963 (ΦΕΚ Β΄299) Περί καθορισμού των ποσοστών και του είδους των καταβλητέων υπό του Χρηματιστηρίου προσθέτων εγγυήσεων δια τας εκκρεμείς αυτού συναλλαγάς. Έχοντες υπ’ όψει το άρθρ. 5 παρ. 2 του Α.Ν. 1818/1951 «περί τροποποιήσεως και συμπληρώσεως διατάξεων αφορωσών την ονομαστικοποίησιν των μετοχών και το Χρηματιστήριον Αξιών», εγκρίνομεν την από 13.6.63 απόφασιν της Επιτροπής του Χρηματιστηρίου Αξιών Αθηνών, δι’ ης καθορίζονται το ποσοστόν, το είδος και η τιμή υπολογισμού των καταβλητέων προσθέτων εγγυήσεων προς ασφάλειαν των επί προθεσμία και μεταφοράς πράξεων έχουσαν ούτω: 1)Το ποσοστόν της εγγυήσεως καθορίζεται εις 1%, εφ’ όσον το υπόλοιπον της αξίας των αγορασθέντων ή πωληθέντων χρεωγράφων δεν υπερβαίνει τας δραχ. 500.000, εις 20% δια το πέραν των 500.000 και μέχρις 1.000.000 δραχμών τμήμα, εις 30% δια το πέραν των δραχ. 1.000.000 τμήμα της αξίας των αγορασθέντων ή πωληθέντων χρεωγράφων. 2)Ως εγγύησις δύνανται να κατατεθώσι: α)Μετρητά, χρυσά νομίσματα και εγγυητικαί επιστολαί των Τραπεζών:Ελλάδος, Εθνικής Τραπέζης Ελλάδος, Κτηματικής, Εμπορικής, Εμπορικής Πίστεως, Λαϊκής–Ιονικής. β)Απεριορίστως:Ομολογίαι δανείων:Ενοποιήσεως 1962, Οικονομικής Αναπτύξεως 1960, 1962 και 1963 και ΔΕΗ εκδόσεων 1957, 1958, 1959, 1960, 1961 και 1962. γ)Ομολογίαι των κάτωθι δανείων και μετοχαί των κάτωθι Ανωνύμων Εταιρειών και μέχρι του ποσού δραχ. 500.000 δι’ έκαστον είδος: αα)Ομολογίαι δανείων:1881-84, 1887-89,1890, 1902, 1910, 1914, Προσφυγικού Δολλ. και Λιρ.Υδρεύσεως, Σταθεροποιήσεως Λιρ. και Δολλ Παραγωγικών 1928 και 1931 και Κτηματικής 2,12% και Ομολογίαι Εταιρειών:Κ. ΦΙΞ 1955 Πατραϊκής 1962 και Τιτάν 1962. ββ)Μετοχαί Τραπεζών:Ελλάδος, Εθνικής, Εμπορικής και Κτηματικής και μετοχαί Εταιρειών:Ηλεκτρικών Σιδηροδρόμων, ΕΤΜΑ, Λιπασμάτων, Χρωματουργείων, Πειραϊκής–Πατραϊκής, Ηρακλής, Τιτάν, Καμπάς, Κ. ΦΙΞ, Ασφαλ «ΑΣΤΗΡ και ΕΘΝΙΚΗΣ» και Ιπποδρομιών. δ)Ομολογίαι των κάτωθι δανείων και μετοχαί των κάτωθι Ανωνύμων Εταιρειών και μέχρι ποσού δραχ. 250.000 δι’ έκαστον είδος. αα)Ομολογίαι των δανείων:Μοναστηρίου 1893, Κωνσταντινουπόλεως 1893, Αμύνης 1907 και Απαλλοτριώσεως 1958. ββ)Μετοχαί Τραπεζών:Εμπορικής Πίστεως, Ιονικής και Λαϊκής και Μετοχικού Ταμείου Στρατού και Εταιρειών:Πυριτιδοποιείου, Τσιμέντων Χαλκιδος, Ηλεκτρικής, Χαρτοποιΐας, Λάμψα και Διαχειρίσεως Μονοπωλίου. 3)Η αξία των κατατιθεμένων εις εγγύησιν ως άνω χρεωγράφων θα υπολογίζηται βάσει της τρεχούσης τιμής αυτών. Η παρούσα δημοσιευθήτω δια της Εφημερίδος της Κυβερνήσεως. 